Kõik kiruvad poliitikuid ja ega mina ka nende suhtes suurt sümpaatiat tunne. Aga suuresti on nende kirumine ülekohtune, sest nad peavad meeldima suurele hulgale inimestele, kelle lemmikansambel on Meie Mees. Poliitikud peavad end neile inimestele meeldivaks tegema ja mis sellest siis ikka muud oodata kui juttu, mida head ja paremat valijatele kohale tassitakse. Kui euro peaks tulema, läheb riigi rahanduses trall jälle lahti.  Teisalt on rahva  täiesti lolliks pidamine ka libedale jääle minek, sest Reformierakonna toetus on läbi säästuaastate päris hästi vastu pidanud. Oli väga selge eesmärk, rahvas seda eesmärki suures osas aktsepteeris ja sai aru, et nii on vaja teha. Aga nüüd, kus see eesmärk on saavutatud ja varsti võib-olla päevakorrast maas, võib see suhtumine muutuda.    Poliitikud on hakanud järjest enam rääkima riigilaenu võtmisest. Kui mõistlik see oleks?